b'\n_START_ARTICLE_\nVG-62 (lentopallo)\n_START_PARAGRAPH_\nVG-62 on Naantalissa toimiva lentopalloseura. Se kuuluu VG-62-nimiseen yleisseuraan, jonka muita alaisia ovat muun muassa j\xc3\xa4\xc3\xa4kiekko ja ringette. VG-62:n lentopallon edustusjoukkue pelaa toiseksi korkeimmalla sarjatasolla Suomessa, Lentopallon 1-sarjassa. Se toimii my\xc3\xb6s Lentopallon SM-liigassa pelaavan Raision Loimun farmijoukkueena. VG-62:ssa pelaa monia Loimun entisi\xc3\xa4 liigapelaajia ja tulevaisuuden lupauksia. Muun muassa Ossi Rumpunen ja Markku Nieminen pelaavat VG:ssa samalla Loimua edustaessaan.'